
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ121/1620 (1) 


Καθορισμός των ορίων του αιγιαλού και δημιουργία ζώνης παραλίας 
στη θέση «ΚΑΜΙΝΙ» Ανατολικό Άκρο Λίμνης - Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών. 

3. Την από 10.11.87 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΚΑΜΙΝΙ» Αν. Άκρο 
Λίμνης - Εύβοιας και το από Μάιο 1983 με κλίμακα 1:500 τοπογρα¬ 
φικά διαγράμματα των X. Σκούτζου - Γ. Μπάμπαλη μηχανικών, που 
θεωρήθηκαν την 13.7.1987 από το Τ.Π. και Π.Ε. της Νομαρχίας Εύ¬ 
βοιας και συνοδεύουν την έκθεση της προαναφερόμενης Επιτροπής. 

4. Τη σύμφωνη γνώμη του Γ ενικού Επιτελείου Ναυτικού, που διατυ¬ 
πώθηκε στο Φ. 187.2/370/3.9.87 έγγραφό του. 


5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών»,“του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικβνομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 10.11.87 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το απσΜάϊο 1983 τοπογραφικά διαγράμματα, πού την συνο¬ 
δεύουν τα οποία συντάχτηκαν από τους X. Σκούτζο - Γ. Μπάμπαλη μη¬ 
χανικούς, με κλίμακα 1:500 και θεωρήθηκαν την 13.7.1987 από το 
Τ.Π. και Π.Ε. της Νομαρχίας Εύβοιας, επί του οποίου η πιο πάνω Επι¬ 
τροπή, με κόκκινη γραμμή καθόρισε τα όρια του αιγιαλού, στη θέση 
«ΚΑΜΙΝΙ» Αν. Άκρο Λίμνης - Εύβοιας και με κίτρινη γραμμή τα όρια 
της παραλίας στην ίδια θέση. 

2. Η παρούσα απόφαση μαζί με την έκθεση και τα διαγράμματα, που 
προαναφέραμε,*να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Χαλκίδα, 29 Ιανουάριου 1988 
Ο Νομάρχης 

ΝΙΚΟΛΑΟΣ ΜΙΧΑΛΟΠΟΥΛΟΣ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ ΣΤΗ ΘΕΣΗ «ΚΑΜΙΝΙ» 

ΟΠΟΥ ΤΟ ΕΡΕΙΠΩΜΕΝΟ ΕΡΓΟΣΤΑΣΙΟ ΡΗΤΙΝΗΣ 
Άρθρο 74 ΠΔ. 636/77 

Για τον πρώτο καθορισμό των ορίων του Αιγιαλού και παραλίας στη 
θέση «ΚΑΜΙΝΙ» στο ανατολικό Άκρο Λίμνης Εύβοιας. 

Λίμνη 10.11.1987 Οι υπογράφοντες 

1. Κάλλιας Χρήστος, Α.Τ 4ος Οικονομικός Έφορος Λίμνης 

2. Παπαζαφύρης Δημήτριος, Λιμενάρχης Χαλκίδας 

3. Κωστούρος Χρήστος, Μηχανικός αναπληρωτής Δ/ντού Τ.Υ.Ν.Ε 

Αποτελούντες την Επιτροπή καθορισμού των ορίων του Αιγιαλού 

όπως προβλέπεται από το άρθρο 74 του Π.Δ 636/77 που συγκλήθηκε 
με την υπ’ αριθμ. 2112/17.7.87 πρόσκληση του προέδρου αυτής, επή- 
γαμε επιτόπου στην προαναφερόμενη περιοχή; 

Ελάβαμε υπόψη 

1. Τις διατάξεις του Α.Ν. 263/68 «περί τροποποίησης και συμπλή¬ 
ρωσης των διατάξεων περί του καθορισμού των ορίων αιγιαλού και πα¬ 
ραλίας». 

2. Τις διατάξεις του Α.Ν. 1540/38 όπως τροποποιήθηκε από τον 
Α.Ν 2344/40 σύμφωνα με τις οποίες ο καθορισμός της οριογραμμής 
του αιγιαλού γίνεται επί τοπογραφικού και υψομετρικού διαγράμματος, 
ω εξής: 

Χαράσσονται 

α) Με κόκκινη γραμμή τα όρια του' αιγιαλού 

β) Με κίτρινη γραμμή τα όρια της παραλίας 

3. Τα από το Μάιο του 1983 σχεδιαγράμματα των Τοπογράφων μη- 

χανικών Χρ. Σχούτζου και Γ. Μπάμπαλη της Δ/νσης Τεχνικών του 
Υπουργείου Οικονομικών που έχουν θεωρηθεί από την Προϊστάμενη 
Τ.Π και Π.Ε Ελ. Δαλιάνη - Ευσταθίου. 

4. Ότι καθορίζεται ζώνη παραλίας διότι δεν εξυπηρετούνται οι σκο¬ 
ποί του άρθρου 7, παρ. 1 του Α.Ν. 2344/40. 

5. Το αριθμ. 187.2/370/3.9.87 έγγραφο του Γ.Ε.Ν. 

6. Τη δική μας κρίση και αντίληψη που σχηματίσαμε από επιτόπια 
εξέταση, αποφασίζουμε: 

Καθορίζουμε επάνω στα προαναφερθέντα διαγράμματα: 

α. Τα όρια του αιγιαλού με κόκκινη γραμμή, αριθμός κορυφών 

1,2,3,4,5 


β. Τα όρια της παραλίας με κίτρινη γραμμή αριθμός κορυφών 1', 2', 
3', 4·, 5·. 

γ. Ότι δεν εξαιρούνται από τη ζώνη της παραλίας τα εντός αυτής 
υφιστάμενα κτίσματα. 

Ο Πρόεδρος 
X. ΚΟΛΛΙΑΣ 

Δ. Παπαζαφύρης 
X. Κωστούρος 

Αριθ. 4230 . (2) 

Κήρυξη ως αναδασωτέας εχτάσεως 100 στρεμμάτων, στη θέση Τσά- 
χου Στέρνα της Κοινότητας Γριζάτων του Νομού Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της Ελλά¬ 
δος. 

2. Τις περί διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίας των δασών και 
των δασιχών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1 
β) του άρθρου 38 παρ. 1 
γ) του άρθρου 34 παρ. 4 

4. Τις δ/γές του Υπουργείου Γεωργίας: 

α) 160417/1180/8.7.80 β) 182447/3049/24.9.80 
γ) 150467/2571/28.4.1981 
δ)155007/2728/1981 


5. Την προφορική πρόταση της Δ/νσεως Δασών Κεφ/νίας περί χηρύ- 
ξεως αναδασωτέας της αναφερομένης στο θέμα εχτάσεως, αποφασί¬ 
ζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλάστησης που καταστράφηκε από πυρκαϊά την 
27.7.1987 έκταση εκατό (100) στρεμμάτων που βρίσκεται στη θέση 
«Τσάκου Στέρνα» και προσδιορίζεται από τα στοιχεία Α-Β-Γ - Δ - Ε - 
Ζ - Η - Α όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με θαμνοσκεπή δασική έκταση. 

Δυτικά: Με Αγροτική και θαμνοσκεπή δασική έκταση. 

Βόρεια: Με παλαιά δασωμένα χωράφια. 

Νότια: Με θαμνοσκεπείς δασικές εκτάσεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αργοστόλι, 31 Δεκεμβρίου 1988 
Ο Νομάρχης 
ΗΛΙΑΣ ΜΠΕΡ1ΑΤΟΣ 

ΑΝΑΚΟΙΝΩΣΕΙΣ 

ΑΙγ/10159 (3) 

Παρακατάθεση αποζημιώσεων ακινήτων που έχουν απαλλοτριωθεί για 
τη διάνοιξη της Λεωφ. Βουλιαγμένης στη συμβολή της με τη Λεωφ. 
Αλκυονιδών στο Δήμο Βούλας (Π. 5688/1653/29.8.86). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Έχοντας υπόψη: 

1) Τις διατάξεις του Ν.Δ. 797/71 «Περί αναγκαστικών απαλλοτρι¬ 
ώσεων» (ΦΕΚ 1Α/71). 

2) Την εξουσιοδοτική απόφαση του Υπουργού ΠΕΧΩΔΕ ΕΔ2α/01/ 
159/Φ. 2.2.1./16.12.86 (ΦΕΚ 884 Β /86). 

3) Τον πίνακα παρακατάθεσης των αποζημιώσεων με ημερομηνία 
29.7.87 που καθορίστηκε με την απόφαση 679/29.5.87 του Μον. 
Πρωτοδ. Αθηνών για ακίνητα που απαλλοτριώθηκαν με την κ.υ. από¬ 
φαση Οικονομικών και ΠΕΧΩΔΕ (ΦΕΚ 909/2.10,86 τ. Δ') για τη 
διάνοιξη της Λεωφ. Βουλιαγμένης στη συμβολή της με τη Λεωφ. Αλκυ- 
ονιδών στο Δήμο Βούλας, ειδοποιούμε 

τα πρόσωπα που έχουν ή αξιώνουν εμπράγματα δικαιώματα στα παρα¬ 
πάνω ακίνητα, ότι η αποζημίωση των εκτάσεων που έχουν απαλλοτρι¬ 
ωθεί και των επικειμένων τους όπως σημειώνονται στα σχετικά στοι¬ 
χεία προδικασίας, έχει κατατεθεί στο Ταμείο Παρακαταθηκών και Δα¬ 
νείων, ύστερα από συμψηφισμό των δικαιωμάτων και των υποχρεώ¬ 
σεων και με την έκδοση του γραμματίου παρακαταθήκης 903998/ 
2.2.88 για συνολικό ποσό 27.405.000 δρχ. 

Η παρακατάθεση της αποζημίωσης έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. ’ 

1) Σ.Α.Α.Κ. Αγ. Νικολάου Βάρης (ιδ. 1) δρχ. 9.165.000. 

2) Κληρονόμοι Κεφάλα α) Χρυσάνθης Κεφάλα β) Χρυσοχάου Στυ- 
λιανής γ) Μάνεση Ειρήνης (ιδ. 2) δρχ. 17.145.000. 

3) Μελιδώνη Φιλαρέτου (ιδ. 3) δρχ. 1.095.000. 

Αθήνα, 8 Φεβρουάριου 1988 
Με εντολή Υπουργού 
Ο Τμηματάρχης Δίγ 
ΜΑΝΩΛΗΣ ΔΑΣΚΑΛΑΚΗΣ 


-♦- 

(4) 

Καθορισμός προσωρινής τιμής μονάδας αποζημίωσης τμημάτων ακι¬ 
νήτων που απαλλοτριώθηκαν αναγκαστικά στο Ν. Θεσσαλονίκης. 

Α. Με την υπ’ αριθ. 2121/1986 απόφαση του Μονομελούς Πρωτο¬ 
δικείου θεσ/νίκης, της Ειδικής διαδικασίας, καθορίστηκε η προσωρινή 
τιμή μονάδας αποζημίωσης, για τα παρακάτω τμήματα των ακινήτων 
που απαλλοτριώθηκαν αναγκαστικά με τις 4839/1983 και 4947/ 

1983 πράξης τακτοποίησης και αναλογισμού αποζημίωσης, της Δ/ 
νσης Πολεοδομίας θεσ/νίκης, που εγκρίθηκαν νόμιμα με τις 3456/ 

1984 και 3455/1984 αντίστοιχα αποφάσεις του Νομάρχη Θεσ/νίκης 
και τα οποία εμφαίνονται στα τοπογραφικά διαγράμματα που συνοδεύ¬ 
ουν τις πράξεις αυτές και τους σχετικούς κτηματολογικούς πίνακες με 
στοιχεία: Α' πράξη 4839/1983: 1) 27-26-29-30-27 εμβαδού 50,70 
τ.μ., Β' πράξη 4947/1983: 1) ι /ί του τμήματος (5-6-20ερ-21ερ) εμ¬ 
βαδού 2.50 τ.μ. για τα 1,25 τ.μ., 2) ι Δ του τμήματος (20ερ-21ερ- 
4-3) εμβαδού 2,40 τ.μ., για τα 1,20 τ.μ. και 3) λ /ϊ του τμήματος (4-3- 
1-2) εμβαδού 3,20 τ.μ. για τα 1,60 τ.μ. 

Β. Τιμή μονάδας (η ίδια για όλα τα παραπάνω τμήματα): 27.000 
δρχ. το τ.μ. 

Γ. Φερόμενοι ιδιοκτήτες στις παραπάνω πράξεις - δικαιούχοι αποζη- 
μιώσεως: 

1. Του υπό στοιχ. Α ( τμήματος το Ελληνικό Δημόσιο. 

2. Του υπό στοιχ. Β [ τμήματος η Χαρίκλεια Τζιλβέ. 

3. Του υπό στοιχ. Β 2 τμήματος ο Γεώργιος Νυφούδης. 

4. Του υπό στοιχ. Β 3 τμήματος η Παναγιώτα χήρα Γρηγορίου Βί- 
γκου, η Ελένη συζ. Ελευθερίου Ταταρίδη και η Γεωργία συζ. Ιωάννη 


Πεντ'ικη εξ αδιαιρέτου. 

Δ. Υπόχρεος προς αποζημίωση: Αλέξανδρος Νικολαΐδης του Στυλια¬ 
νού, κάτοικος Θεσ/νίκης, Βιζύης 62 - Κάτω Τούμπα. 

Ε. Η καθορισθείσα με την παραπάνω 2121/1986 απόφ. αποζημίω¬ 
σης κατατέθηκε στο Ταμείο Παρακαταθηκών και Δανείων (Υπ/μα 
Θεσ/νίκης), όπως προκύπτει από τα υπ’ αριθμ. 405530/1987 και 
405531/1987 γραμμάτια συστάσεως παρακαταθήκης ποσού δρχ. 
1.368.900 και 109.350 αντίστοιχα. 

Αλέξανδρος Νικολαΐδης 

- ♦- 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

(5) 

Ανακοίνωση παρακατάθεσης αποζημίωσης λόγω τακτοποιήσεως και 
ρυμοτομίας ακινήτων κειμένων στην Κηφισιά Αττικής. 

Με την 36/1984 πράξη τακτοποιήσεως και αναλογισμού αποζημι- 
ώσεως λόγω ακινήτων, κειμένων στην Κηφισιά και επί των οδών Ζε- 
φύρου και Αταλάντης, της Υπηρεσίας Πολεοδομίας Ανατολικής Αττι¬ 
κής, που κυρώθηκε με την 20153/1433/84 απόφαση του Νομάρχη 
Ανατολικής Αττικής, τακτοποιήθηκαν και ρυμοτομήθηκαν τα ακίνητα 
που φαίνονται στο από 30.5.1984 τοπογραφικό διάγραμμα της αρχιτέ- 
κτονος Ισμ. Λαγανά που συνοδεύει την παραπάνω πράξη και καθορί¬ 
στηκαν οι δικαιούχοι και υπόχρεοι αποζημιώσεων εκ των φερομένων ως 
ιδιοκτητών των τακτοποιουμένων οικοπέδων. 

II. Κατά την πράξη αναλογισμού ο Θεμιστοκλής Δημητρακόπουλος 
το μεν αποζημιώνει α) Τις Ειρήνη Τσιχριντζή και Αικατερίνη Τζαμα- 
λούκα λόγω προσκυρώσεως για τμήμα εκτάσεως 42,88 τ.μ., β) Τις Ει¬ 
ρήνη Φραγκουδάκη και Ουρανία Βασιλείου για τρία τμήματα συνολικής 
εκτάσεως 410,10 τ.μ. εκ των οποίων 277,10 τ.μ. λόγω προσκυρώ¬ 
σεως και 133 τ.μ. λόγω ρυμοτομίας και γ) Την Ειρήνη Λαιμού για 
τμήμα εκτάσεως 120,18 τ.μ. λόγω προσκυρώσεως, το δε είναι δι¬ 
καιούχος αποζημιώσεως από τις παραπάνω πρώτη και δευτέρα για 
τμήμα εκτάσεως 42,80 τ.μ. λόγω προσκυρώσεως και από τις τρίτη και 
τέταρτη για τμήμα εκτάσεως 399,64 τ.μ. λόγω προσκυρώσεως. 

III. Μετά τη μεταβίβαση λόγω πωλήσεως της κυριότητος του ανή- 
κοντος στο Θεμιστοκλή Δημητρακόπουλο ακινήτου και την εκχώρηση 
των εκ της παραπάνω πράξεως δικαιωμάτων και υποχρεώσεων στην 
Παρασκευή συζ. Νικολάου Πασχαλίδη, κάτοικο Δροσιάς Αττικής 
(Ελευθ. Βενιζέλου 46) το μεν με αίτησή της καθορίστηκε με την 1115/ 
1987 απόφαση του Μονομελούς Πρωτοδικείου Αθηνών η προσωρινή 
τιμή μονάδας των τακτοποιουμένων οικοπεδικών εκτάσεων στο ποσό 
των 12.000 δραχμών κατά τετραγωνικό μέτρο το δε κατατέθηκαν 
παρ’ αυτής στο Ταμείο Παρακαταθηκών και Δανείων οι ανάλογες απο¬ 
ζημιώσεις, μετά συμψηφισμό των αποζημιώσεων που η ίδια βάσει της 
παραπάνω πράξεως αναλογισμού είναι δικαιούχος, ως ακολούθως: α) 
Με το 901265/1988 γραμμάτιο συστάσεως παρακαταθήκης ποσού 
960 δραχμών που δικαιούχοι του φέρονται οι Ειρήνη Τσιχριντζή και Αι¬ 
κατερίνη Τζαμαλούκα ή αυτός που θα αναγνωριστεί πραγματικός δι¬ 
καιούχος με δικαστική απόφαση, β) Με το 901263/1988 γραμμάτιο 
συστάσεως παρακαταθήκης ποσού 125.500 δραχμών που δικαιούχοι 
του φέρονται οι Ειρήνη Φραγκουδάκη και Ουρανία Βασιλείου ή αυτός 
που θα αναγνωριστεί πραγματικός δικαιούχος με δικαστική απόφαση 
και γ) Με το 901264/1988 γραμμάτιο συστάσεως παρακαταθήκης 
ποσού 1.442.160 δραχμών που δικαιούχος του φέρεται η Ειρήνη Λαι¬ 
μού ή αυτός που θα αναγνωριστεί πραγματικός δικαιούχος με δικα¬ 
στική απόφαση. 

Τα γραμμάτια αυτά του Ταμείου Παρακαταθηκών και Δανείων κα¬ 
τατέθηκαν στη Συμβολαιογράφο Αθηνών Δόμνα Ξ. Σπηλιοπούλου και 
συντάχθηκαν οι με αριθμούς 175, 174 και 173/4.2.1988 αντίστοιχα 
πράξεις της. 

Αθήνα, 8 Φεβρουάριου 1988 
Ο Πληρεξούσιος Δικηγόρος 
ΒΑΣΙΛΗΣ ΠΕΡΙΣΤΕΡΟΠΟΥΛΟΣ 

